google/wiki40b huggingface dataset:
Aventinerhøyden

Aventinerhøyden (latin Mons Aventinus) er en av Romas sju høyder, beliggende sørvest for Palatinerhøyden ved Tiberen. Den tilhørte Ripa («elvebredd»), den tolvte Rione (bydel) i Roma.

Lokalisering og grenser

Høyden var den sørligste av Romas sju høyder. Den besto av to særskilte høyder, den største i nordvest og den mindre i sørøst, adskilt av en bratt kløft som ga grunnlag til en veibane i oldtiden mellom de to høydene. I republikansk tid synes det som om de to høydene ble anerkjent som en enkelt enhet.
Under Augustus' reformer av Romas urbane nabolag (vici) ble den gamle veien mellom de to høydene (dagens Viale Aventino) som en felles grense mellom den nye Regio XIII som absorberte Aventinus Maior, og den delen av Regio XII kjent som Aventinus Minor.

Beskrivelser

Under den romerske republikken var kollen en folkelig bydel, bebodd av plebeiere, men kom seinere å bli et eksklusivt bostedsområde med store villaer, templer og luksuriøse badeinnretninger. På Aventinerhøyden blei det feira blant annet ekstatiske fester til ære for Bacchus. I løpet av middelalderen blei Aventinerhøyden avfolka og den har fram til i dag blitt dominert av klostre og hager.
Til Aventinerhøydens mer kjente bygninger regnes kirkene Santa Sabina, Sant'Alessio, Santa Prisca fra tidlig kristendom, samt den moderne kirken Sant'Anselmo. Dessuten bør man nevne Malteserordenens sete og dens kirke Santa Maria del Priorato. På Lille Aventinerhøyden ligger blant annet kirken San Saba.
Blant Aventinerhøydens antikke levninger kan nevnes Dianas tempel, samt rester av Serviusmuren.
Gotvand-demningen

Gotvand-demningen er en demning med et vannkraftverk i den trange og fjellpregede elva Karun i provinsen Khūzestān i det sørvestre Iran. Den ble ferdig for produksjon i 2009 etter byggearbeider og utvidelser siden 1997, og har en installert vannkrafteffekt er 1 000 MW, fordelt på 4 turbiner. Årsproduksjonen er 4,25 TWh. 
Demningen er en 178 meter høy og 244 meter lang steinfyllingsdam, og demmer opp 4 530 mill. m³ vannmasser. Reservoaret er 90 km langt. Demningen ligger 30 km nedenfor Karun 3-demningen, og 90 km ovenfor Karun 1-demningen (Shahid-Abbaspur)
Hammersborg Fotballklubb

4. divisjon 2010

Kilde: speaker.no

Futsal

A-laget i futsal for menn spilte 2010/11-sesongen i 1. divisjon.
Lushui

Lushui (kinesisk: 泸水县; pinyin: Lúshuǐ Xiàn) er et fylke i provinsen Yunnan i Folkerepublikken Kina. Det ligger i det autonome prefektur Nujiang.
Antall innbyggere var 151 848 i 1999.
USA-mesterskapet på 15 km 2016

USA-mesterskapet på 15 km 2016 (2016 USATF 15km Championships) ble arrangert 12. mars 2016, som en del av gateløpet Gate River Run i Jacksonville i Florida i USA.
Polystoechotidae

Utseende

De voksne insektene har en påfallende stor kropp og lange vinger (forvingens lengde 15–40 mm). De ligner på familien Ithonidae, men har større vinger med et tettere årenett, i tillegg til forskjeller i kjønnsorganene. De kan også minne om svært store Hemerobiidae. Hodet og kroppen er mer eller mindre sterkt hårete. Antennene er trådformede og middels lange. Vingene er store og brede med et tett årenett og mer eller mindre utbredte, mørke tegninger. Mesteparten (midten) av vingen utgjøres av tallrike, skrå, avlange celler, som ligger to etter hverandre, den fremre cellen i hvert par går ut fra en gjennomgående lengdeåre som løper parallelt med vingens fremkant.
Eggene er store, uten stilk og dekket med et klebrig stoff. Det første larvestadiet ligner larvene til familien Hemerobiidae. De er avlange med forholdsvis lange bein, spisse kjever og korte men mangeleddete antenner.

Levevis

Av larvene kjenner man bare det første larvestadiet. Man har mistanke om at larvene er planteetere (uvanlig for nettvinger, der nesten alle larver er rovdyr), men vet det ikke med sikkerhet.

Utbredelse

Familien finnes i dag bare i Amerika. I Nord-Amerika synes bestandene i alle fall noen steder å ha gått kraftig tilbake.
Gruppen er også kjent fra fossiler fra Danmark, så den må tidligere ha hatt en videre utbredelse. Det er beskrevet 16 fossile arter men bare 4 nålevende, så det meste tyder på at denne gruppen har vært mer mangfoldig i tidligere tidsperioder.
Førde sentralsjukehus

Førde sentralsjukehus er et somatisk og psykiatrisk sykehus for Sogn og Fjordane fylke. Sykehuset eies av Helse Førde og ligger på Vie i Førde. Det er dessuten lokalt sykehus for fylkesregionene Sunnfjord og Ytre Sogn (rundt 60 000 innbyggere i 2005). Sykehuset er den største arbeidsplassen i Sogn og Fjordane.
Bygget er det høyeste av sitt slag i Førde og er ca. 25 meter høyt. Sykehuset er fredet av Riksantikvaren.
Batman Begins

Handling

En ung Bruce Wayne leker med en ung Rachel Dawes, men faller ned i en gammel brønn og blir angrepet av flaggermus. Etter at hans far drar ham opp fra brønnen, begynner Bruce å få mareritt om flaggermus. En natt, mens familien Wayne drar på operaen, blir Bruce skremt av dansernes portrettering av flaggermus-lignende demoner. Bruce får panikk, og ber om at de drar tidlig fra teateret. I bakgaten bak operaen blir familien møtt av en raner som –  selv om han sier at alt skal gå bra – tar livet av faren og moren til Bruce. Etter dette blir Bruce oppdratt av familiens butler (Michael Caine).
14 år senere kommer Bruce tilbake fra Princeton University, for å være med på høringen før prøveløslatelsen av foreldrenes drapsmann. Prøveløslatelsen er et resultat av at drapsmannen har gitt politiet informasjon om den kriminelle stormannen Carmine Falcone. Bruce har planer om å ta livet av Falcone, men et gjengmedlem kommer ham i forkjøpet. Når Rachel får vite om dette, forklarer hun Bruce forskjellen mellom hevn og rettferdighet, og sier at hans far ville skammet seg om han fikk vite om planen hans. Bruce skammer seg, og drar for å møte Falcone. Etter det skjebnesvangre møtet gjemmer han seg på et frakteskip, og reiser rundt i verden mens han leter etter måter å bekjempe urettferdighet på.
Senere blir Bruce arrestert og satt i fengsel av kinesisk politi for tyveri av varer, som ironisk nok tilhører Wayne Enterprises. Han blir kontaktet av Henri Ducard i fengselet, en mann som representerer Ra's al Ghul fra Skyggeligaen, en gruppe fanatiske snikmordere. Wayne blir med til Skyggeligaens hjem i Himalayafjellene, og lærer seg å bruke teatralsk oppførsel og list som sine beste våpen. Etter opplæringen sier Ra's og Ducard at Bruce må lede an skyggeligaens forsøk på å ødelegge Gotham City, en by som ifølge ligaen er en kilde til ondskap. Wayne nekter å ødelegge byen han elsker, og slåss mot Ra's før han rømmer. Ra's blir drept i sammenstøtet, men Bruce redder Ducard.
Bruce danner seg så et alterego, Batman, en maskert hevner som bruker styrke, intellekt og en samling høyteknologiske våpen for å slåss mot maktene som truer byen. Han er bestemt på å ta Carmine Falcone, men snubler over noe mye større enn en mafiaboss i Gotham: Skyggeligaen og deres leder Ra's Al Ghul. Kampen for Gotham's overlevelse er startet.

Videospill

Det ble lansert konsollspill av filmen til PlayStation 2, Xbox, Nintendo GameCube og Game Boy Advance.
Tatsuya Ishikawa

Karriere

Tatsuya Ishikawa startet sin profesjonelle karriere i Kashima Antlers i 2002. Han har også spilt for Tokyo Verdy og Montedio Yamagata.
Han ble tatt ut i Japans tropp til VM i fotball U-20 1999.
Skybase

Skybase er høyden fra bakken til bunnen av en sky. Den er vanligvis uttrykt i meter over jordoverflata, eller det tilsvarande trykknivået i hPa.

Målinger

Høyden på skybasen kan estimeres ut fra målinger av lufttemperaturen og fukten på overflaten. I dag har vi i tillegg moderne automatiserte instrumenter som kan måle høyden til skybasen med et lasersystem kalt skyhøydemåler.

Vær og klima

De fleste skyer har mer eller mindre samme skybase innenfor samme luftmasse, fordi de termodynamiske forholdene som avgjør høyden til skybasen stort sett er homogene over store områder. Dette er ikke tilfelle for skytopper, som kan variere stort fra sky til sky siden høyden på skyen er avhengig av den lokale konveksjonen.
Skyer påvirker strålingsforholdene i atmosfæren. I det termale spektralområdet er vann et godt absorpsjonsmiddel (og kan dermed også stråle mye ifølge Kircchoffs lov om varmestråling). Dermed utveksler skyer varmestråling mellom basen og jordoverflaten under skyen ved å absorbere og tilbakestråle infrarød stråling.
Skybasen er en viktig meteorologisk faktor for luftfartssikkerhet, siden de avgjør om piloter må bruke visuelle flygeregler (Visual Flight Rules, VFR) eller må følge instrumentflygeregler (IFR) når de skal ta av eller lande.
Beatles (roman)

Handling

«Jeg-personen», Kim Karlsen (Paul McCartney), er en særing, en notorisk løgner, med en fetisj for bilmerker, epler og mystiske jenter.
De fire gutta, Kim, Ola, Sebastian (Seb) og Gunnar (Paul McCartney,  Ringo Starr, George Harrison og John Lennon) lever som en uadskillelig kvartett, med fotballen, hormonene, og musikken som våpen mot de voksnes og det akseptertes verden. 
Christensen skrev senere romanene Bly (1990) og Bisettelsen (2008), som er oppfølgeren til Beatles, og som følger livene til Kim, Ola, Seb og Gunnar videre.

Film

Filmen Beatles, som er basert på romanen, hadde premiere i 2014. Manuset er skrevet av Axel Hellstenius. Danske Peter Flinth har regien.
Langrenn under Vinter-OL 2014 – 30 kilometer skiathlon menn

Kvalifisering

En utøver med maksimum av 100 FIS distansepoeng (A-krav) får delta i begge eller en øvelse (sprint/distanse). En utøver med maksimum 120 FIS sprintpoeng får delta i sprintøvelsen og 10 km for kvinner eller 15 km for menn forutsatt at utøveren ikke har mer 300 FIS-distansepoeng. Nasjonale olympiske komiteer som ikke har utøvere som tilfredsstiller A-kravet får delta med en utøver av hvert kjønn (kjent som grunnkvoten) på bare øvelsen 10 km klassisk for kvinner eller øvelsen 15 km klassisk for menn. Kvalifiseringsperioden begynte i juli 2012 og ble avsluttet 20. januar 2014.
Wembley 1980

Wembley 1980 er et musikkalbum med Anne Engh, Bjøro Håland og Country Shakes, utgitt i 1980.
Megalobrimus

Utseende

Middelsstore, brune trebukker. Antennenes første ledd er sylindrisk, utvidet i spissen, og påfallende stort. Pronotum har en pigg midt på sidekanten. Scutellum er rundet (ovalt) og tett kledt med gule hår, kontrasterende med resten av kroppen. Dekkvingene er litt hvelvede, bredest bak midten, med noen blanke, svarte knøler som er mer eller mindre ordnet i rader.

Utbredelse

Artene er utbredt i Sentral-Afrika.
Kystdroneflue

Utseende

En middelsstor (8-12 mm), kraftig, gul og svart blomsterflue. Den er en av de mindre dronefluene (Eristalis spp.). Den er svært lik på liten droneflue (Eristalis arbustorum), men kan skilles fra denne på at antennebørsten har svært korte hår. Kroppen er kort og bred, kledt med ganske lange, lyse, oppstående hår som ikke er påfallende tette. Fasettøynene er tett kledt med ikke spesielt lange, gule hår. Thorax er nesten kvadratisk, tydelig bestøvet, matt. Scutellum er grågult. Bakkroppen har firkantede, gule sideflekker på de tre første leddene. Beina er gule og svarte, slanke og nokså korte. Vingene er klare med et svakt brunskjær, med antydning til et brunt tverrbånd i midten.

Levevis

Den finnes i sumper og andre våtmarker, gjerne på saltenger ved kysten. Larven lever i mudder og slam – den har et tøyelig ånderør på bakkroppen som den bruker til å ta opp luft. De voksne fluene flyr i mai-september og besøker gjerne blomster.

Utbredelse

Arten er utbredt i det nordlige Palearktis østover til Stillehavet. I Norge er den utbredt langs kysten over hele landet.
Movimiento al Socialismo

Movimiento al Socialismo (MAS, «Bevegelse for sosialisme») er et venstreorientert boliviansk parti ledet av sittende president Evo Morales. Partiet ble grunnlagt 23. juli 1997 gjennom et brudd med Asamblea por la Soberania de los Pueblos (ASP), og har sittet i regjering siden 2006.
Partiet fører en sosialistisk, anti-imperialistisk politikk og arbeider for den bolivianske urbefolkningens rettigheter. Partiet fikk støtte av 51% av velgerne i presidentvalget i 2005. Utfordrerpartiet Poder Democrático y Social fikk 30%.
Basketball under Stillehavslekene 2007

Basketball under Stillehavslekene  2007. Basketball var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som basketball var med på programmet under stillehavslekene. Det var to turneringer, en for menn og en for kvinner, Fiji vant begge.
Limbo (film)

Handling

Filmen er fra et expatriate-miljø på Trinidad, tilknyttet oljevirksomhet, og plassert i 1973. Hovedpersonen Sonia reiser med barna fra Norge til Trinidad, hvor ektemannen Jo er utstasjonert i oljebransjen. Overgangen fra en norsk 70-tallshverdag, til et liv som oljehustru på en tropisk øy i Karibia blir både spennende og krevende. Når Sonia oppdager at Jo har vært utro, prøver hun først å holde fasaden. Med et vaklende ekteskap, uten noen å vende seg til, mestrer hun imidlertid ikke hverdagen særlig lenge.
Jinjiang (Quanzhou)

Jinjiang (kinesisk: 晋江市; pinyin: Jìnjiāng) er en by på fylkesnivå understilt Quanzhou i provinsen Fujian i Kina. Den ligger ved elven Jin, rett overfor Quanzhous bydel Fengze. Jinjiang fylke ligger også mot Taiwanstredet i Østkinahavet.
Befolkningen var på 1 005 965 innbyggere i 1999, og i selve byen Jinjiang 126 102 innbyggere.

Kulturminner

Anpingbroen ligger delvis i dette byfylket. Den er oppført på Folkerepublikken Kinas liste over kulturminner. Denne historiske broen krysser bukten mellom Anhai (i Jinjiang) og Shuitou (i Nan'an).
Nils Christian Stenseth

Bakgrunn og utdanning

Stenseth ble født i Fredrikstad i 1949. Han har cand.mag.-grad i generell naturvitenskap ved Universitetet i Oslo i 1972. Han ble dr.philos. i populasjonsbiologi ved samme universitet i 1976, etter forskningsopphold ved San Diego State University og University of Sussex. Han er i dag professor i biologi ved Universitetet i Oslo. Han har tidligere vært professor ved Lunds Universitet.

Forskning

Stenseth har levert internasjonalt anerkjente bidrag på flere områder av biologien, ikke minst har han vært med å klarlegge hvordan og hvorfor dyrebestander svinger over tid. Blant flere andre ting har han også forsket på gaupas kår i Canada og på sammenhengen mellom klimavariasjoner og genetiske forskjeller innen en dyreart. I de senere år har Stenseth undersøkt forholdet mellom klimaendring og forekomst av pestbakterien Yersinia pestis. Han og hans kolleger har blant annet funnet at én grads temperaturøkning om våren kan øke antallet pestbakterier hos ørkenrotter med opp til femti prosent. Dermed kan også risikoen øke for at mennesker smittes.
Stenseth er utpekt til hovedforfatter for innledningskapitlet i FNs klimapanels andre arbeidsgruppe tilstandsrapport. Rapporten har som mål å oppsummere forskningen om økosystemers sårbarhet overfor klimaendringer og mulighetene for tilpassinger til endret klima.
Stenseth har vært redaktør i og bidragsyter til flere vitenskapelige tidsskrifter, blant annet Proceedings of the Royal Society of London fra 2005-2008 og hovedredaktør for forskningstidsskriftet Climate Research siden 2005.

Utmerkelser

Stenseth er eneste nåværende norske medlem av det franske vitenskapsakademiet, Académie des sciences. Han er også medlem av Academia Europaea, Det Norske Videnskaps-Akademi og Det Kongelige Norske Videnskabers Selskab. I 1996 mottok han Universitetet i Oslos forskningspris, i 2012 Norges forskningsråds formidlingspris og i 2000 Norges forskningsråds pris for fremragende forskning. Han mottok Bonnevieprisen fra Norsk Biologforening i 2010. Han er æresdoktor ved Universitetet i Antwerpen.
Stenseth er innehaver av Nansenmedaljen for fremragende forskning. I desember 2011 ble han tildelt Æreslegionen.
Stenseth er også Albert Einstein-professor ved det kinesiske vitenskapsakademiet
Advokatfirmaet Elden

Advokatfirmaet Elden DA er et prosedyreorientert advokatfirma med ca. 70 advokater/-fullmektiger. Fem av advokatene har møterett for Høyesterett. Firmaet var ifølge Finansavisens oversikt i mai 2015 det 22. største advokatfirmaet i Norge målt i omsetning (100 millioner kroner i 2014). 
Firmaets advokater prosederer alle typer saker, både sivile tvister og straffesaker. 
Advokatfirmaet Elden har hovedkontor i Oslo og avdelingskontorer i Bergen, Stavanger, Sandefjord, Elverum og Gol. Firmaet behandler saker over hele landet. 
John Christian Elden og Fabian Stang arbeider her. Anders Brosveet er daglig leder.
Kommissær

Kommissær er en person med offentlig fullmakt, en fullmektig. Denne personen er overdratt et offentlig verv eller en fullmakt, eller et medlem av en kommisjon (eksempelvis EU-kommissær). Ordet er ofte brukt i forbindelsen forlikskommissær eller forliksmann, og har også  tilknytning til Sovjetunionen der ordet комисса́р først så sin bruk under den russiske revolusjon.
Begrepet er på engelsk commissary/commissioner; fransk: commissaire; italiensk: commissario; tysk: kommissar; spansk: comisario; nederlandsk og flamsk: commissaris; og finsk: komisario.
Castor-kvartalet

Castor-kvartalet er et kvartal i Gamla stan i Stockholm.  Kvartalet er omgitt av Österlånggatan i vest, Stora Hoparegränd i nord,  Skeppsbron i øst og Drakens gränd i sør. Området for dagens kvartal kom til etter 1640-tallet da den østlige bymuren ble revet og nye byggbare områder ble anlagt på delvis utfylt grunn langs Skeppsbron.

Etymologi

De fleste kvartalene i Gamla stan har fått navn etter begrep (først og fremst guder) fra den greske og romerske mytologien. Castor var den ene av tvillingbrødrene Castor og Pollux. De var hjelpere og beskyttere av mennesker i nød. Akkurat som i mytologien har også kvartalet Castor sitt tvillingkvartal Pollux, som ligger rett nord for Castor. For å markere tvillingskapet er kvartalene sammenbygd ved Österlånggatan.

Eiendommer i utvalg

Kvartalet ble dannet i 1702 og besto da av 8 eiendommer (Östra 88, Östra 89, Östra 90, Östra 91, Östra 92, Östra 93, Östra 94 och Östra 95). Castor var sammen med Cerberus-kvartalet de første kvartalene som ble opprettet i Gamla stan. Også på Lundgrens kart fra 1885 er det registrert 8 eiendommer, som angis med romertall (Castor I-VIII). I dag har kvartalet tre eiendommer; Castor 1, 9 og 10.

Castor 1

I Castor 1 mot Skeppsbron finnes Dångerska huset, som var et av de første husene som ble oppført langs den nyanlagte paradegaten. Handelsmannen Robert Rind var den første som fikk sitt fastebrev den 6. november 1630 og han lot bygge huset i enkel renessansestil.

Castor 10

Bolighuset i Castor 10 med adresse Store Hoparegränd 5 (midt i mot Vindragarlagets hus) er et 1600-tallshus med en sandsteinsportal med inskripsjon ANNO 1655. Formodentlig er 1655 også byggeåret. Fasadens bunnetasje er noe inndratt og de øvre fasadedelene bukter ut og holdes på plass med diverse ankerjern. Bygningens første kjente eier (omkring 1700) var vinskjenken Michael Berg. 
Bygningen i Castor 10 med adresse Österlånggatan 25 har malt sokkel og slettpusset fasade. Butikkdøren innrammes av en moderne slett omramming i betong. Fasaden var i 1877 pusset med kvaderimitasjon og har senere blitt forenklet ved endringer utført i 1917 eller i 1970. Dagens utførelse stammer sannsynlig i hovedsak fra 1970.
Bygningen i Castor 10 med adresse Österlånggatan 27 har detaljer som tyder på at den i stor grad stammer fra 1700-tallet, bl.a. med portal fra 1757 og dør av 1600-, eller 1700-tallstype samt pusset utførelse som i 1757. Til butikken leder en eldre dør av 1600-talls eller tidlig 1700-tallstype med profilerte panelbord lagt slik at de danner stående kvadrater samt en sparkesokkel i nedkant.
Zhucheng

Zhucheng (kinesisk: 诸城; pinyin: Zhūchéng) er et bydistrikt i byprefekturet Weifang i provinsen Shandong i Folkerepublikken Kina. Befolkningen i 1999 var på 1 052 603.
Mao Zedongs fjerde hustru Jiang Qing ble født i Zhucheng.

Kulturminner

En del av den store Qi-muren står igjen i verneverdig tilstand her, og er oppført på Folkerepublikken Kinas liste over kulturminner.

Administrative enheter

Storkommuner: Lübiao (吕标), Zhigou (枳沟), Wanjiazhuang (万家庄), Qiankou (箭口), Jiayue (贾悦), Mengtuan (孟疃), Mazhuang (马庄), Shiqiaozi (石桥子), Chenggezhuang (程戈庄), Jiutai (九台), Xiangzhou (相州), Guojiatun (郭家屯), Baichihe (百尺河), Changcheng (昌城), Xinxing (辛兴), Zhujie (朱解), Wadian (瓦店，已经并入林家村镇，现在为瓦店社区), Linjiacun (林家村), Huanghua (皇华), Haogezhuang (郝戈庄).
Kommuner: Wujialou (吴家楼), Taoyuan (桃园), Shihetou (石河头), Shimen (石门), Taolin (桃林), Shandongtou (山东头)

Økonomi

Området har et sterkt utviklet jordbruk med tilhørende foredlingsindustri.
En stor betydning for byen er Zhucheng industripark, en økonomisk utviklingssone approbert av Shandongs provinsregjering i 1992. Den har et areal på 25 kvadratkilometer.

Samferdsel

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.

Dinosaurer

Zhucheng har vært betraktet som viktig funnsted for dinosaurfossiler siden 1960-årene. Vestens største hadrosauridfossil ble funnet i 1980-årene og er utstilt på Zhuchengs dinosaurmuseum. Arkeologer og paleontologer har funnet over 50 metriske tonn fossiler siden 1960. Dette har også tiltrukket seg fossilsmuglere.
Den 31. desember 2008 opplyste paleontologer at de siden mars 2008 har gjort nye enorme funn rundt Zhucheng, og gravd frem hele 7.600 dinosaurfossiler, mange av dem svært store. De siste feltene i området er i subdistriktene Longdu og Shunwang og i landkommunene Jiayue og Zhigou.
Iris (britisk/fransk band)

Iris var et britisk/fransk instrumentalt rockeband. Gruppa var et sideprosjekt for engelske Ian Mosley (trommer) og Pete Trewavas (bass) (begge fra Marillion) samt franske Sylvain Gouvernaire (gitar og tangentinstrumenter). Gruppa ga ut ett album – Crossing the Desert – i 1996.
Ningde

Ningde (kinesisk: 宁德, pinyin: Níngdé), også kjent som Mindong (闽东, Mǐndōng ) er en by på prefekturnivå ved Østkinahavet nord i provinsen Fujian i Folkerepublikken Kina. Den grenser til Fuzhou i sør, Wenzhou i provinsen Zhejiang i nord, og Nanping i vest.
Språket mindong tales i byprefekturet.

Jernbane

Høyhastighetsjernbanen Wenzhou–Fuzhou-banen fører fjennom området.

Vei

Kinas riksvei 104 løper gjennom prefekturet. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
The Get Down

Produksjon

Serien ble annonsert i februar 2015, etter at Luhrmann hadde brukt over ti år på å utvikle konseptet. Serien er beskrevet som «en mytisk fortelling om hvordan New York på randen av konkurs ga næring til hip-hop, punk og disco». Serien utspiller seg i leiligheter i Bronx, kunstscener i SoHo (et strøk i Manhattan), CBGB (en musikklubb i Manhattan), nattklubben Studio 54, og i World Trade Center, som den gang var nybygget. 
De kjente rap-artistene Grandmaster Flash, Kurtis Blow og Nas drev en rekruttskole for hiphop for å utdanne de unge skuespillerne. Mannskapet bak produksjonen benyttet tegneserien Hip Hop Family Tree av Ed Piskor som referanse. Denne serien dokumenterte hiphop-kulturens eldste historie.
Våpenhvile

Våpenhvile er en overenskomst mellom krigførende parter av varierende varighet som avbryter kamphandlinger. Våpenhvilen er en modus vivendi og er ikke det samme som fredsslutning, noe som det kan ta måneder og år å komme fram til.
Våpenhvilen som avsluttet kamphandlingene i Koreakrigen er et eksempel på en våpenhvile som ikke er etterfulgt av en fredsavtale. En annen kjent våpenhvile inntrådte 11.11. klokken 11 i 1918 og betydde slutten på den første verdenskrig.
Han Jong-in

Idrettskarriere

På nasjonalt nivå vant Han det nordkoreanske mesterskapet i kunstløp i 2001, 2004, 2005 og 2006. I 2003 fikk han sølv, bak Ri Song-chol. 
Han kom på sjuendeplass i Asiamesterskapet i kunstløp 1996. Han representerte Nord-Korea under Vinter-OL 2006, der han kom på 30.-plass.
Råshult

Råshult er sted i Älmhult kommune, Småland i Sverige. Stedet er mest kjent for at botanikeren Carl von Linné ble født der.